kardosdrur/scandi-wiki huggingface dataset:
Risby Herred

Risby Herred (tysk Riesebyharde) var et herred i det sydøstlige Sønderjylland eller Slesvig. Herredet omfattede geografisk hele halvøen Svans. Tingsted var Risby. Den administrative helhed gik tabt, da biskoppen og flere holstenske adelsmænd erhvervede godser i området.

Bispegodserne i området fungerede som Svans Fogderi eller Svans Birk, men blev sidst i 1530erne solgt fra. Allerede i 1509 solgte kongen herredets sidste besiddelser til godsejeren på Sakstrup. Det var ejedomme i Karby Sogn (Karlbjerg og Kobberby), i Risby Sogn (Kasmark, Nørby, Patermes og Risby) og i Siseby Sogn (Bosby, Guggelsby, Pommerby, Siseby og Simmert). Halvøen Svans blev dermed i 1500-tallet til et sluttet godsområde uden frie bønder, som blev administrativt samlet i det svansiske godsdistrikt. I 1800-tallet nævnes der 27 selvstændige godser på halvøen. Da patrimonialjurisdiktionen blev afskaffet i 1853 kom godserne i Svans under det nyoprettede Egernførde Herred. Det forhenværende Risby Herred og Svans godsdistrikt hører administrativt i dag under Rendsborg-Egernførde kreds, en mindre del (Ellebjerg, Kobberby, Olpenæs) under Slesvig-Flensborg kreds, begge i delstaten Slesvig-Holsten (Sydslesvig).

I herredet ligger følgende sogne eller dele af sogne:
 en del af Borreby Sogn
 en del af Kosel Sogn
 Risby Sogn
 Siseby Sogn
 Svans Sogn (også Karby Sogn)
 Vabs Sogn

Noter 

Svans
Svans adelige godsdistrikt
Herreder i Sydslesvig
Sergej Karjakin

Sergej Karjakin (  ; født 12. januar 1990 i Simferopol, Ukrainske SSR, Sovjetunionen) er en russisk (tidligere ukrainsk) skakspiller. Siden 2009 har Sergej Karjakin haft russisk statsborgerskab.

Som skakvidunderbarn opnåede han titlen af skakstormester den 12. august 2002, da han kun var 12 år og syv måneder gammel, hvilket gjorde ham til den hidtil yngste til at få titlen nogensinde. Hans rekord blev slået af Abhimanyu Mishra i februar 2022. Han er blandt de højest ratede personer nogensinde.

Hans støtte til Ruslands invasion af Ukraine 2022 fik Grand Chess Tour til at udelukke ham fra fremtidige arrangementer. Han blev også udelukket fra at spille i FIDE-ratede arrangementer i 6 måneder, og fra turneringer på Chess.com.

Referencer

Eksterne henvisninger 

Skakstormestre fra Rusland
Personer fra Simferopol
Osby

Osby  (navnet betyder by ved åens munding) er en by med ca. 	7.150  indbyggere (2010)  i Gøngeområdet i det nordlige Skåne; den er hovedbyen i Osby kommun, Skåne län i Sverige. Byen voksede stærkt, da jernbanen kom i 1860.
I 1600-tallet spillede Osby en central rolle i krigene mellem Danmark og Sverige, og mange dansksindede snaphaner gemte sig i skovene omkring Osby.

Få kilometer syd for byens centrum ligger resterne af et større dansk befæstningsanlæg.

Legetøjsfabrikken BRIO blev grundlagt i Osby i 1884 og havde sit hovedsæde i mange år til det blev flyttet til Malmø.
I Osby er der et større legetøjsmuseum.

Eksterne henvisninger 
 Osby.info – lokal information 

Byer i Osby kommun
Emmy

Emmy har flere betydninger:

 Emmy (navn) – Et pigenavn.
 Emmy Award – En amerikansk prisuddeling.
Pagani

Pagani har flere betydninger:
 Pagani (bilmærke), et bilmærke skabt
 Pagani (by), en by i Campania, Italien
 Horacio Pagani, den argentinske grundlægger
Heroes (tv-serie)

Heroes er en amerikansk science fiction tv-serie, som følger en række helt almindelige mennesker, der gradvist opdager, at de er i besiddelse af overnaturlige evner. Evner som at kunne flyve, være usårlig, læse tanker og få tiden til at stå stille. 

Karaktererne er ret forskellige; en cheerleader, en politiker, en sygehjælper, og en internetstripper er bare nogle at de personer vi møder. Lidt efter lidt går det op for alle, at deres evner har en mening, og at de har en stor rolle at spille, i at redde verden fra den ultimative katastrofe sammen.

I første afsnit bliver vi præsenteret for Peter Petrelli, en ung mand hvis drøm er at kunne flyve og hans bror Nathan, en hensynsløs politiker, som mener at Peter lever i en drømmeverden. Kunstneren Isaac Mendez tror at han maler fremtiden og heppekorslederen Claire Bennet kan lige pludselig komme sig over hvilket som helst skade øjeblikkeligt. Japaneren Hiro Nakamura prøver at overbevise sin ven at han kan bøje tid og rum, og en enlig mor, Niki Sanders ser pludselig underlige ting i spejle.

Medvirkende 
 
 Claire Bennet: Hayden Panettiere
 Elle Bennet: Kristen Bell
 Peter Petrelli: Milo Ventimiglia
 Nathan Petrelli: Adrian Pasdar
 Hiro Nakamura: Masi Oka
 Issac Mendez: Santiago Cabrera
 Matt Parkman: Greg Grunberg
 Niki Sanders: Ali Larter
 DL Hawkins: Leonard Roberts
 Ando Masahashi: James Kyson Lee
 Noah Bennet: Jack Coleman
 Micah Sanders: Noah Gray-Cabey
 Sylar – Gabriel Gray: Zachary Quinto
 Simone Deveaux: Tawny Cypress
 Mohinder Suresh: Sendhil Ramamurthy
 Jade McCartney: Selma Slimane
 Maya Herrera: Dania Ramirez
 Eden McCain: Nora Zehetner

Eksterne henvisninger 
 

 Dansk hjemmeside om Heroes 

Science fiction-tv-serier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra NBC
Arild

Arild er en fiskerlandsby med 522 indbyggere (2010) 36 km nord for Helsingborg i Höganäs kommun i Skåne län i Sverige. Arild og Mölle på Kullen ligger ud mod Skälderviken nord for indsejlingen til Øresund. I 1800-tallet var der en kunstnerkoloni i byen som på Skagen i Jylland.

I Arild findes et smukt kapel fra middelalderen. Byen ligger ved naturreservatet Kullabergs sydøstlige ende. På Kullaberg er der en række vandreruter, der blandt andet fører til hjemstavnsgården Himmelstorp, Håkull (toppen af Kullaberg), Kullagården og Kullens Fyr. Sydvest for Arild ligger herregårdene Stubbarp og Balderup. Brunnby Kirke ligger et par km syd for byen.
Arild ligger på nordsiden af Kullen, Mölle ligger på sydsiden af Kullen ud mod det nordlige Øresund

Kunstnere og forfattere 
I midten af 1800-tallet begyndte Arild at blive centrum for tilrejsende malere, men det var først i slutningen af det 19. århundrede, at kunstnere samlede sig i hvad der kunne defineres som en kunstnerkoloni. De fandt ifølge overleveringerne nogle af de samme kvaliteter i Arild og området omkring Kullaberg, som malerne på Skagen med hav, fiskerfamilier og et særegent landskab.

En af de første der besøgte Arild var den norske maler Adolph Tidemand. Lidt senere kom danskerne Carl Frederik Sørensen og Viggo Pedersen, ligesom P.S. Krøyer også besøgte byen. Viggo Pedersen grundlagde en malerskole i Arild med udstillinger hver sommer.

Blandt de svenske kunstnere, der var aktive i Arild og mødtes på Hotell Mor Cilla var bl.a. Gustaf Rydberg, Elisabeth Keyser, Axel Nordgren, Alfred Wahlberg, Georg von Rosen, Gustaf Cederström, Carl Skånberg, Nils Kreuger, Fritz von Dardel, Olof Krumlinde, Isaac Grünewald, Natanael Beskow, Richard Bergh, Herman Österlund og Prins Eugen.

Flere forfattere har også opholdt sig i Arild om sommeren. Gustaf af Geijerstam skrev blandt andet Karin Brandts datter under sit ophold i 1904. Andre forfattere, der havde sommerresidens i Arild er Carl David af Wirsén, Albert Ulrik Bååth, Axel Lundegård, Marika Stiernstedt og Anders Österling. Sidstnævnte skrev digtet Retur til Arcadia som en hyldest til Arild og Kullen. To danske komponister, Rued Langgaard og Carl Nielsen, var gæster på Strand Hotell.

Se også 
Mölle, Höganäs

Referencer

Eksterne henvisninger 
 Arilds byaråds hjemmeside 
 Länsstyrelsen - Särskilt värdefulla kulturmiljöer i Skåne

Byer i Höganäs kommun
Kunstnerkolonier
Seværdigheder i Skåne län
Skiensvassdraget

Skiensvassdraget er et elvsystem der afvander store dele af Vestfold og Telemark fylke i Norge før det munder ud i Frierfjorden ved Porsgrunn. Nedbørsfeltet er 10.780 km², og største længde er 252 km.

Elvstystemet består hovedsagelig af 3 hovedgrene som samler sig i Norsjø ovenfor Skien;
 Vinje-Tokke-vassdraget, med søerne Totak, Bandak, Kviteseidvatnet og Flåvatn.
 Bø-vassdraget, med Sundsbarmvatnet og Seljordsvatn.
 Tinn-vassdraget, med Møsvatnet, Kalhovdfjorden, Tinnsjø og Heddalsvatnet.

Skiensvassdraget er stærkt reguleret til kraftproduktion, og store dele er lagt i kanaler. Det var det sidste elvsystem i Norge hvor der blev drevet kommerciel tømmerflådning, der først ophørte med nedlæggelsen af Norske Skog Union i 2006.

Se også 
 Telemarkskanalen

Vandløb i Vestfold og Telemark
Vassdrag
Hegars tegn

Hegars tegn er betegnelsen på en fysiologisk indikation af graviditet. Det er en opblødning af vævet i den øvre del af livmoderhalsen. Det ses almindeligvis fra 4. – 6. svangerskabsuge, men tegnet er ikke fuldstændigt pålideligt og fravær kan ikke tages som bevis på fravær af graviditet.
 
Hegars tegn er opkaldt efter den tyske gynækolog Alfred Hegar (1830 – 1914). Selv angiver Hegar at det var en af hans assistenter der først opdagede det i 1884. Hegar beskrev tegnet i en bog i obstetrik fra 1895.

Referencer 
 A. Hegar Diagnose der frühesten Schwangerschaftsperiode Deutsche Medizinische Wochenschrift, Berlin, 1895, 21 (35): 565-567.
 Alfred Hegar , på Dansk Selskab for Obstetrik og Gynækologi
 Gynækologisk undersøgelse i den tidlige graviditet , på NetJordemoderen.dk
 Hegar's sign 

Graviditet
Frierfjorden

Frierfjorden er en fjord i området Grenland i Vestfold og Telemark fylke i Norge. Den er 14 km lang og går fra Brevik ind til udløbet af Porsgrunnselven, der er den nederste del af Skiensvassdraget. Fjordens mundning, «Strømmen» (Breviksstrømmen), er ca. 300 m bred og krydses af Breviksbroen. Lidt længere inde krydses fjorden også af den nyere Grenlandsbroen (E18), der er Norges højeste fastlandsbygværk.
Frierfjorden har stor skibstrafik, bl.a. til Rafnes i Bamble, Norsk Hydro i Porsgrunn og, frem til nedlæggelsen i 2006, til Norske Skog Union i Skien.

Navnet «Frier» kommer sandsynligvis af det norrøne ord for «den smukke».

Kilder og henvisninger

Fjorde i Vestfold og Telemark
Bamble
Nordea Bank Danmark

Nordea Bank Danmark A/S var indtil 2017 en dansk bank- og finanskoncern. Den var en del af Nordea - den største finansielle koncern i Norden. Nordea Virksomheden blev etableret i 1997 ved en fusion med Unibank. Nordea har fortsat bankvirksomhed i Danmark igennem Nordea Danmark, der blev oprettet i år 2000.

Referencer 

Banker i Danmark
Nordea
Ophørt i 2017
Alfred Hegar

Ernst Ludwig Alfred Hegar – Alfred Hegar – (født 6. januar 1830 i Darmstadt, død 5. august 1914), var en tysk gynækolog og forfatter, som er kendt for at have opfundet flere instrumenter og tekniker. Han er begravet i Breisgau

Alfred Hegar er søn af Johann August Hegar (1794-1882), en praktiserende læge. Alfred Hegar studerede medicin i Giessen, Heidelberg, Berlin og Wien og blev færdiguddannet læge i 1852 med afhandlingen "Ueber die Ausscheidung der Chlorverbindungen durch den Harn". Efter studierne arbejdede han en kort overgang som militærkirurg i den tyske hær, for derefter at vende tilbage til hans hjemby Darmstadt hvor han åbnede en privatpraksis.

Fra starten af 1860erne begyndte han at koncentrere sig om obstetrik og graviditet og skrev flere bøger om emnet. Specielt hans studier om tidlige aborter sikrede ham berømmelse. I 1864 blev han professor i gynækologi og obstetrik ved Albert-Ludwigs universitetet i Freiburg hvor han overtog lederstolen fra Otto Spiegelberg (1830-1881) – en position han beholdte i over 40 år. Da en ny universitetsklinik, Universitäts-Frauenklinik, åbnede i 1868 i Freiburg blev Hegar dens første chef.

I 1879 indførte han brugen af Hegarstift til udvidelse af livmoderhalsen. Senere beskæftigede han sig med æggestokkens funktion i den kvindelige krop. Han var også pioner inden for brugen af antiseptiske principper.

I 1898 grundlage han tidsskriftet " Beiträge zur Geburthilfe und Gynäkologie" og var dets første redaktør.

Alfred Hegar var også tilhænger af eugenik og blev i 1905 æresmedlem af Det tyske selskab for racehygiejne.

Alfred Hegar gik på pension i 1904 og døde ti år senere i 1914. Hans søn Karl Hegar (1873-1952) ledede fra 1903 til 1938 den gynækologiske fakultet på St. Josefskrankenhauses i Freiburg.

Udvalgte værker 
 Alfred Hegar: Ueber die Ausscheidung der Chlorverbindungen durch den Harn. Gießen 1852, Dissertation.
 Alfred Hegar: Die Pathologie und Therapie der Placentarrentention. Berlin 1862.
 Alfred Hegar: Die Sterblichkeit wahrend Schwangerschaft, Geburt & Wochenbett unter Privatverhaltnissen. Freiburg im Breisgau 1868.
 Alfred Hegar, Rudolf Kaltenbach: Operative Gynäkologie. 1874. (2. Auflage: Die operative Gynäkologie mit Einschluss der gynäkologischen Untersuchungslehre. Enke, Stuttgart 1881.)
 Alfred Hegar: Ignaz Philipp Semmelweis. Sein Leben und Seine Lehre. Freiburg im Breisgau 1882.
 Alfred Hegar: Der Zusammenhang der Geschlechtskrankheiten mit Nervosen Leiden und die Castration bei Neurosen. Stuttgart 1885.
 Alfred Hegar: Die Entstehung, Diagnose und chirurgische Behandlung der Genitaltuberculose des Weibes. Enke, Stuttgart 1886.
 Alfred Hegar: Der Geschlechtstrieb. Eine social-medicinische Studie. Stuttgart 1894.

Referencer 
 Alfred Hegar , Dansk Selskab for Obstetrik og Gynækologi
 Paul Diepgen Die deutsche Medizin und Gynäkologie im Zeitalter der Wissenschaftlichen Anfänge von Alfred Hegar Deutsche Medizinische Wochenschrift, Berlin, 1930 
 A. Mayer Alfred Hegar und der Gestaltwandel der Gynäkologie seit Hegar Freiburg, 1961

Se også 
 Hegars tegn

Eksterne henvisninger 

Læger fra Tyskland
Gynækologer
Personer fra Darmstadt
Peter Gren Larsen

Peter Gren Larsen (født 7. oktober 1963) er en dansk forfatter, skuespiller og instruktør. Han deltog i skabelsen af DukseDrengen, Fingrene Væk - Det' Søndag! og har skrevet og instrueret filmen Baby Doom, der har Peter Mygind i hovedrollen.

Ved begyndelsen af 2007 var Peter Gren Larsen ansat hos Danmarks Radio som underholdningschef for DR2, hvor han har kommissioneret programmer som voksenjulekalenderen Yallahrup Færgeby og doku-soapen om Dansk Pro Wrestling, der hed Blod, Sved og Springskaller.

Eksterne henvisninger 
 

Skuespillere fra Danmark
Filminstruktører fra Danmark
Joseba Zubeldia

Joseba Zubeldia Agirre (født 19. marts 1979) er en spansk tidligere professionel cykelrytter, som har cyklet for det professionelle cykelhold Euskaltel-Euskadi.

Eksterne henvisninger 
 

Mandlige cykelryttere fra Spanien
Iban Iriondo

Iban Iriondo Uranga (født 1. maj 1984) er en spansk tidligere professionel cykelrytter, som cyklede for det professionelle cykelhold Euskaltel-Euskadi mellem 2006 og 2007.

Eksterne henvisninger 
 

Mandlige cykelryttere fra Spanien
Markel Irízar

Markel Irízar Aranburu (født 5. februar 1980) er en spansk tidligere professionel cykelrytter og nuværende assisterende sportsdirektør hos .

Eksterne henvisninger

Mandlige cykelryttere fra Spanien
Andoni Lafuente

Andoni Lafuente Olaguibel (født 6. september 1985) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
Antton Luengo

Antton Luengo Celaya (født 17. januar 1981) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
Iban Mayoz

Iban Mayoz Exteberria (født 30. september 1981) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
Aketza Peña

Aketza Peña Iza (født 4. marts 1981) er en spansk tidligere professionel cykelrytter, som cyklede for det professionelle cykelhold Euskaltel-Euskadi.

Eksterne henvisninger 
 

Mandlige cykelryttere fra Spanien
Apoptose

Apoptose (af græsk απόπτωσις, dvs. apo = "fra" + ptosis = "fald", heraf brugt om løvfald) er et begreb inden for cellebiologien, der betyder programmeret celledød (programmed cell death (PCD)). Udtrykket bruges oftest om celler, der dør spontant uden påvirkning udefra. Apoptose ses f.eks. ved væksten af en menneskehånd i fosterstadiet. Først ligner hånden en luffe, men senere i udviklingen dør en række celler i hånden, så der udvikles separate fingre. Dette er et meget godt eksempel på apoptosis, da det viser, at det er programmeret i generne, hvornår de forskellige celler skal dø. 

Apoptosen kan dog også opstå, når der er sket for mange mutationer i cellen, således den ikke kan fungere ordenligt mere. Der er forskere, der mener, at dette er den oprindelige betydning af apoptosis, mens andre går ind for en bredere anvendelse af udtrykket, som også dækker tilfælde, hvor starten på celledøden fremkaldes endokrint sådan, at nogle signaler aktiverer en række selvmordsproteiner i cellen.

Se også 

 Epstein-Barr virus
 OncomiR, mikroRNA
 Signaltransduktion
 Transskriptionsfaktor

Eksterne links 

 Researchers Just Measured The Speed Of Death To Solve A Scientific Mystery. IFLScience 2018

Cellebiologi
Mikrobiologi
Histologi
Molekylærbiologi
Alan Pérez

Alan Pérez Lezaun (født 15. juli 1982) er en tidligere spansk professionel landevejsrytter.

Eksterne henvisninger 

 

Mandlige cykelryttere fra Spanien
Unai Uribarri

Unai Uribarri Artabe (født 28. februar 1984) er en spansk tidligere professionel cykelrytter, som har cyklet for det professionelle cykelhold Euskaltel-Euskadi.

Eksterne henvisninger 
 

Mandlige cykelryttere fra Spanien
Iván Velasco

Iván Velasco Murillo (født 7. februar 1980) er en tidligere spansk professionel cykelrytter.

Eksterne henvisninger 

Mandlige cykelryttere fra Spanien
Iñaki Isasi

Iñaki Isasi Flores (født 20. april 1977 i Respaldiza, Álava) er en spansk tidligere professionel landevejsrytter.

Isasi blev professionel i 2001.

Eksterne henvisninger 

 

Mandlige cykelryttere fra Spanien
Norsjø

Norsjø er en sø i Vestfold og Telemark fylke i Norge. Den ligger i Skien-, Nome- og Sauherad kommuner. Navnet kommer af det gammelnorske nór, som betyder «trang» eller «smal». Dybden ligger for en stor del på ca. 170 m. Den er reguleret med dæmning ved Skotfoss til en højde over havet på 15,3 m. Søen er ca. 30 km. lang, og har et areal på 55,48 km², og en omkreds på 123,36 km. De fleste af de elve som hører til Skiensvassdraget samles i Norsjø før vassdraget munder ud i Skienselva. De største af disse er Eidselva fra Bandakkanalen, Bøelva (Gvarvelva) fra Seljordsvatn og Sauarelva fra Heddalsvatnet.

Norsjø er drikkevandskilde for kommunene Skien og Nome. 

Norsjø udgør en central del af Telemarkskanalen, ved at den binder Bandak-Norsjøkanalen, også kaldt Bandakkanalen, sammen med Norsjø-Skienkanalen.
Der er en ikke ubetydelig turistsvirksomhed ved Norsjø, hovedsageligt fra Ulefoss og nordover. Her ligger, foruden overnatningssteder og campingpladser, både golfbane og museer.

Der er interessante Sluseanlæg ved begge de nævnte kanaler, f.eks. Løveid ved Skotfoss (Norsjø-Skienkanalen), og Ulefoss og Vrangfoss (Bandakkanalen). Ulefos Hovedgaard er en spændende del af Telemark Museum.

Eksterne kilder og henvisninger 

 Norges vassdrags- og energidirektorat.

Søer i Vestfold og Telemark
Skien
Nome
Sauherad
Tvis KFUM

Tvis KFUM er en håndboldklub fra landsbyen Tvis ved Holstebro og er den ene af Team Tvis Holstebros moderklubber. Klubben er stiftet i 1942.

Klubbens herrehold rykkede første gang op i landets bedste række i 1993. Det bedste resultat opnåede klubben i sæsonen 1999/2000, hvor herrerne blev nummer fire i grundspillet og således deltog i slutspillet, hvor holdet blev slået ud i semifinalen af GOG. Sæsonen efter stod der "Team Tvis Holstebro" på trøjerne, da Tvis KFUM med virkning fra den 1. maj 2000 indgik en aftale med HH90 om eliteoverbygningen Team Tvis Holstebro.

Håndboldklubber i Danmark
Holstebro Kommune
Etableret i 1942
Otto Spiegelberg

Otto Spiegelberg (9. januar 1830 – 9. august 1881) var en tysk gynækolog mest kendt for værket "Lehrbuch für Geburtshilfe".

Otto Spiegelberg studerede på universitetet i Göttingen hvor han i 1851 blev professor i medicin.

I 1861 blev han ordineret fødselsprofessor ved universitetet i Freiburg, i 1861 ved universitetet i Königsberg og 1875 ved universitetet i Wrocław.

Eksterne henvisninger 
 Biografi 

Læger fra Tyskland
Gynækologer
Rage Boy

Shakeel Bhat 'bedre kendt som "Islamic Rage Boy" eller blot "Rage Boy"/"Rageboy" ("Raseridrengen") (født 1975/1976) er en muslimsk aktivist fra Kashmir, hvis fotografi flere gange har prydet forsiden af mange aviser og indgået i fjernsynsindslag verden over, og som er blevet et Internet kultfænomen. Han har optrådt i aviser så som Agence France-Presse, The Times of India
, Middle East Times og France 24,
Guardian, BBC, Slate etc. inkl. en BBC radiodebat mellem Ibrahim Hooper fra " Nose on your face" og Ibrahim Hooper fra Council on American Islamic Relations (CAIR)

"Rage Boy" (Shakeel Bhat) bor i Kashmir hvor han de sidste ti år har været en flittig deltager i en lang række muslimske protester mod diverse emner; blandt andet, paven, Israel, Indien, Salman Rushdie, de danske Muhammed tegningerne.
Efter at have forladt skolen tidlig var han en overgang involveret i islamisternes kamp for et Kashmir uafhængigt af Indien, men efter indiske sikkerhedsstyrker fangede ham i september 1994, tilbragte han tre år bag tremme. Han bor nu i Srinagar. "Rage Boy" har ikke råd til en bil eller knallert. Hvis demonstrationen ligger inden for en radius af 10 kilometer går han, hvis det er længere væk tager han en bus eller prøver at få et lift. Han siger selv han har været arresteret over 300 gange i forbindelse med demonstrationer.

Udtrykket "Islamic Rage Boy" blev første gang tage i anvendelse i september 2006 og har siden været emnet i utallige artikler, blogs og Internet-"fan"-sider. Af Christopher Hitchens, Robert Spencer, Charles Johnson, Kathleen Parker, Michelle Malkin mm. Han har også været udsat for en lang række humoristiske eller sarkastiske indlæg og har fået sat sit ansigt på T-shirts, plakater, musemåtter og ølkrus].

Et forsøg på at opnå varemærkebeskyttelse på "Islamic Rage Boy" blev afslået af det amerikanske patentkontor

Referencer

Eksterne henvisninger 
 Look Forward to Anger af Christopher Hitchens 
 Muslim 'Rage Boy' says he's really angry 
 The face the West loves to hate 
 Rage Boy Bigger than Everywhere Girl? 
 Rage Boy interviewed by CNN 

Ukendte personer
Internetfænomener
Islam
Humor
Muslimer
Internetaktivister
Martin Loft

Martin Loft (født. 18. februar 1965) er en dansk sanger og skuespiller.

Martin Loft er uddannet sanger hos Ian Adam i London. Højdepunkter fra karrieren tæller Anatoly i Chess (1995), Javert i Les Misérables 1993-94, Koptos i Atlantis 1994-95), John i Miss Saigon (1996-97), fortælleren i Blodbrødre (2001), von Trapp i The Sound of Music (2003), Doktor Livesay i Skatteøen (2004), titelrollen i Peter Sabroe (2006) og senest som Hugo Alfvén i Lyset over Skagen.

I 1996 blev han landskendt, da han sammen med Dorthe Andersen vandt det danske Melodi Grand Prix med sangen "Kun med dig". Pga. for mange deltagerlande var der en forudvælgelse inden showet og Danmark gik ikke videre og skulle derfor ikke deltage i det Eurovision Song Contest dette år.

Eksterne henvisninger 
 
 

Personer fra Aarhus
Sangere fra Danmark
Vindere af Dansk Melodi Grand Prix
Deltagere ved Eurovision Song Contest 1996
Danmarks Eurovision Song Contest-deltagere
Deltagere ved Dansk Melodi Grand Prix 1996
Kävlingeån

Kävlingeån (Kævlinge Å) er en å i Skåne. Den 55 km lange å er en af Skånes tre største åer. Kävlingeån begynder midt i Skåne ved Vombsjön. Herfra løber den mod vest mod Øresund. Åen er, ligesom de andre åer på den skånske vestkyst, kendt som et godt gedde- og aborrevand. 

Lige før åen munder ud i Øresund, skifter den navn fra Kävlingeån til Lödde å (Lødde Å). Området ved mundingen er et naturreservat.

Vandløb i Skåne
Kävlinge
Rönne å

Rönne å () er en å i Skåne. Den 85 km lange Rönne å udspringer i Ringsjön i det nordvestlige Skåne og udmunder ved Ängelholm nordøst for Helsingborg. Vest for åen ligger Søderåsen.

Rönne er en populær rute til kanosejlads. Strækningen fra Stockamöllan til Ängelholm er indrettet med lejrpladser. Populærest er den første del fra Stockamöllan og Forsmöllan i Klippans kommun. Den anden del er den resterende strækning fra Stackarp til Skälderviken ved Kattegat i Ängelholms kommun.

Vandløb i Skåne
Åstorps kommun